[bookmark: _GoBack]Nájomná zmluva
uzavretá podľa § 663 a nasl. Zákona č. 40/1964 Zb.
(Občiansky zákonník) v znení neskorších predpisov

medzi

Prenajímateľom 	: 	
Sídlo 	: 	
Zastúpený 	: 	
IČO 	: 	
Bankové spojenie 	: 	
Číslo účtu 	:  	
	(ďalej len „prenajímateľ“) 

Nájomca 	: 	Univerzita Konštantína Filozofa v Nitre – Pedagogická fakulta
Sídlo 	:	Trieda Andreja Hlinku č. l, 949 01 Nitra 
Štatutárny orgán 	: 	prof. RNDr. Libor Vozár, CSc., rektor univerzity
v zastúpení	:    doc. PaedDr. Gábor Pintes, PhD., dekan Pedagogickej fakulty 
IČO 	: 	00157716 
DIČ                        :    2021246590
IČ DPH                  :    SK2021246590
Bankové spojenie 	: 	Štátna pokladnica 
Číslo účtu 	: 	SK84 8180 0000 0070 0024 0831
(ďalej len „nájomca“) 

I.
Predmet a účel

Prenajímateľ prenecháva na dočasné užívanie nájomcovi nasledovný priestor: pohybové štúdio, fitness zónu vrátane vybavenia a služieb uvedených v čl. III. ods. 2 tejto zmluvy, ktorý je vo výlučnom vlastníctve prenajímateľa, za účelom zabezpečenia výskumného projektu VEGA 1/0351/20 na Katedre telesnej výchovy a športu Pedagogickej fakulty UKF v Nitre. 

II.
Doba nájmu

1. Nájom sa uzatvára na dobu 6 mesiacov a to od dátumu nadobudnutia účinnosti nájomnej zmluvy.  
2. Predpokladaný počet hodín je 12 hodín za týždeň, v trvaní 24 týždňov, max. 2 x do týždňa na 6 hodín denne (3 hodiny dopoludnia a 3 hodiny popoludní). Maximálny počet hodín počas trvania tejto zmluvy bude 288 hodín.
3. Nájomca si vyhradzuje právo znížiť alebo zvýšiť predpokladaný počet hodín v týždni,              v závislosti od výskumných potrieb a v závislosti od aktuálneho vývoja epidemickej situácie v súvislosti s ochorením COVID - 19 . 

III.
Nájomné

1. Nájomné za prenajaté nebytové priestory je stanovené na sumu ..... EUR/hod. 
2. Súčasťou sumy je nájomné za  pohybové štúdium  o rozmere minimálne 100 m2 a fitness zóny minimálne o rozmere  400m2  vrátane  vybavenia a služieb spojených  s nájmom  priestoru: 
a) Vybavenie fitness centra: 
horizontálny legpress
4 bežiace pásy
b) služby:
· priestory spĺňajúce bezpečnostný a hygienický štandard,
· sprchy, šatne a sociálne zariadenia
· zabezpečenie pracovníka na obsluhu počas doby nájmu.
3. Rozsah hodín eviduje službu konajúci zamestnanec prenajímateľa a správnosť evidencie pred fakturáciou svojím podpisom potvrdzuje zodpovedný zamestnanec za daný výskumný proces Univerzity Konštantína Filozofa v Nitre: Mgr. Bohumila Krčmárová,PhD..
4. Nájomné je splatné 30 dní odo dňa doručenia faktúry prenajímateľom, fakturovať sa bude  dvakrát počas trvania zmluvy, a to nasledovne: - prvý krát - 3 mesiace odo dňa nadobudnutia účinnosti tejto zmluvy a druhý krát - 6 mesiacov odo dňa nadobudnutia účinnosti tejto zmluvy. 
5. Faktúra – vystavená prenajímateľom musí obsahovať číslo zmluvy, číslo objednávky a náležitosti daňového dokladu podľa zák. č. 222/2004 Z.z. o dani z pridanej hodnoty v znení neskorších predpisov. 


IV.
Práva a povinnosti zmluvných strán

1. Prenajímateľ je povinný odovzdať predmet nájmu obsiahnutý v čl. I tejto zmluvy do užívania nájomcovi v stave spôsobilom na dohodnutý účel v zmysle čl. II. tejto zmluvy.
2. Nájomca sa prostredníctvom zodpovedného zamestnanca za daný tréningový proces Univerzity Konštantína Filozofa v Nitre zaväzuje chrániť počas doby nájmu majetok prenajímateľa pred poškodením a stratou, ktorý je predmetom tejto nájomnej zmluvy. V prípade poškodenia majetku (spotrebný materiál), sa nájomca zaväzuje ohlásiť túto skutočnosť na recepcii. 
3. Prenajímateľ a nájomca sa dohodli, že pre túto zmluvu vylučujú použite ustanovenia § 676   ods. 2 zákona č. 40/1964 Zb. (Občiansky zákonník) v znení neskorších predpisov.



V.
Záverečné ustanovenia

1. Táto zmluva nadobúda platnosť dňom jej podpisu oboma zmluvnými stranami, účinnosť nadobúda dňom, ktorý nasleduje po dni jej zverejnenia v centrálnom registri zmlúv, ktorý vedie Úrad vlády SR. 
2. Túto zmluvu je možné meniť len jej obojstranne odsúhlasenými písomnými dodatkami. 
3. Táto zmluva zaniká : 
a) uplynutím času, na ktorý bola uzatvorená 
b) pred uplynutím času:
ba) 	dohodou zmluvných strán,
bb) 	písomnou výpoveďou nájomcu s trojmesačnou výpovednou lehotou, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená,
bc)	odstúpením od zmluvy z dôvodov uvedených v § 679 zákona č. 40/1964 Zb. Občiansky zákonník v znení neskorších predpisov.
4. Táto zmluva je vyhotovená v 4 rovnopisoch, z ktorých každá zo zmluvných strán dostane 2 exempláre. 
5. Zmluvné strany vyhlasujú, že táto zmluva je urobená slobodne, vážne, určite a zrozumiteľne a súhlasia s jej obsahom, čo potvrdzujú podpismi osôb oprávnených za zmluvné strany konať. 
6. Vzťahy neupravené touto zmluvou sa riadia príslušnými ustanoveniami Občianskeho zákonníka.

V Nitre,  dňa .................................			V Nitre,  dňa .................................			

Za prenajímateľa: 					Za nájomcu:


–––––––––––––––––––––––––––––			–––––––––––––––––––––––––––––
							doc. PaedDr. Gábor Pintes, PhD.
								dekan PF UKF v Nitre

